మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
రూ.60 కోట్లకు అమ్ముడుబోయిన ధోనీ
భారత క్రికెట్ జట్టు కెప్టెన్ రూ.60 కోట్లకు అమ్ముడు పోయాడు. అందుకేనా విండీస్‌తో జరిగిన తొలి టీ20 మ్యాచ్‌లో చివరి బంతికి పరుగుతీయకుండా అవుట్ అయ్యాడు?
TNN | Updated:
Aug 29, 2016, 12:33PM IST
భారత క్రికెట్ జట్టు కెప్టెన్ రూ.60 కోట్లకు అమ్ముడు పోయాడు. అందుకేనా విండీస్‌తో జరిగిన తొలి టీ20 మ్యాచ్‌లో చివరి బంతికి పరుగుతీయకుండా అవుట్ అయ్యాడు? అనుకుంటున్నారా. అదేం కాదులేండి. దేశం కోసం ఆడే విషయంలో ధోని వ్యక్తిత్వాన్ని తప్పుబట్టలేం. మరి ఇంతకూ అతడు అమ్ముడుబోయింది దేనికో తెలుసా? ‘ఎంఎస్ ధోనీ: ది అన్‌ టోల్డ్ స్టోరీ’ పేరిట అతడి బయోపిక్ వస్తున్న సంగతి తెలిసిందే. ఈ సినిమా కోసం తన జీవిత చరిత్రకు సంబంధించిన వివరాలు వెల్లడించేందుకు రూ.60 కోట్లు తీసుకుంటున్నాడట. ఇప్పటికే ధోనీకి నిర్మాతలు రూ.20 కోట్లు ఇచ్చారట. మూవీ విడుదలయ్యాక మిగతా మొత్తాన్ని ఇచ్చేందుకు ఒప్పందం కుదుర్చుకున్నారట. ఈ సినిమాలో ధోనీ ప్రేమ సహా అతడి వ్యక్తిగత జీవితానికి సంబంధించిన అనేక విషయాలను పొందుపరచనున్నారనే సంగతి తెలిసిందే. సెప్టెంబర్ 30న విడుదలకు సిద్ధమవుతున్న ఈ సినిమా సాంగ్ టీజర్‌ను ఇటీవలే విడుదల చేశారు. రాంచీలో ఓ మధ్యతరగతి కుటుంబంలో జన్మించిన ధోనీ విజయవంతమైన భారత జట్టు కెప్టెన్‌గా ఎదిగిన తీరు సినిమా స్టోరీకి చక్కగా సరిపోతుందనడంలో సందేహం లేదు కదూ.